วัยรุ่นทะเลาะวิวาทย่านประชาอุทิศ ตาย 2 เจ็บ 3 
วันนี้ (5 เม.ย.2560) ผู้สื่อข่าวรายงานว่ากลางดึกที่ผ่านมา เกิดเหตุกลุ่มวัยรุ่น 2 กลุ่ม ทะเลาะวิวาทกันบริเวณซอยประชาอุทิศ 90 ย่านทุ่งครุ ทำให้มีผู้เสียชีวิต 2 คน บาดเจ็บ 3 คน หลังเกิเดเหตุตำรวจพิสูจน์หลักฐานและแพทย์นิติเวชโรงยาบาลศิริราชเข้าตรวจสอบเหตุพบผู้ถูกยิงเสียชีวิตทราบชื่อคือนายชัยวุฒิ นิสัยสุข ถูกยิงด้วยปืนขนาด 9 มิลลิเมตร เข้าที่ลำตัวหลายนัด ใกล้กันพบจักรยานยนต์ล้มอยู่ และห่างจากจุดเกิดเหตุประมาณ 100 เมตร พบรถจักรยานยนต์ล้ม 1 คันเบื้องต้นพบว่า เป็นการทะเลาะวิวาทของกลุ่มวัยรุ่น 2 กลุ่ม โดยกลุ่มวัยรุ่นย่านทุ่งครุ ยิงปืนข่มขู่กลุ่มวัยรุ่นย่าน อ.พระสมุทรเจดีย์ จ.สมุทรปราการ ทำให้เกิดความไม่พอใจจึงขี่รถจักรยานยนต์มายิงกลุ่มทุ่งครุจนได้รับบาดเจ็บและเสียชีวิตที่เกิดเหตุ และที่โรงพยาบาลอีก 1 คน คือนายณัฐวุฒิ สนเศษรฐี อายุ 18 ปี นอกจากนั้นมีผู้ได้รับบาดเจ็บอีก 3 คนพล.ต.ต.สัมฤทธิ์ คงเต๊า ผู้บังคับการตำรวจนครบาล 8 เปิดเผยว่า ยังไม่สามารถยืนยันถึงสาเหตุการก่อเหตุได้ เนื่องจากยังอยู่ระหว่างการสอบปากคำพยานแวดล้อม แต่เริ่มมีข้อมูลของกลุ่มผู้ก่อเหตุแล้ว ซึ่งฝ่ายสืบสวนกำลังเร่งติดตามตัวมาดำเนินคดี นอกจากนั้นใกล้กับที่เกิดเหตุยังพบปืนที่ผู้ก่อเหตุทิ้งไว้ ตำรวจจึงเก็บไว้ตรวจสอบลายนิ้วมือแฝงเพิ่มเติมด้วย
กลางดึกที่ผ่านมาเกิดเหตุกลุ่มวัยรุ่น 2 กลุ่ม ทะเลาะวิวาทกันบริเวณซอยประชาอุทิศ 90 ย่านทุ่งครุ มีผู้เสียชีวิต 2 คน และบาดเจ็บอีก 3 คน
วัยรุ่น,ทะเลาะ,วิวาท,ซอยประชาอุทิศ,ทุ่งครุอ.พระสมุทรเจดีย์ จ.สมุทรปราการ,ไทยพีบีเอส,ThaiPBSnews,ข่าวไทยพีบีเอส,ThaiPBS